stanford-oval/wikipedia huggingface dataset:
מות יעקב וקבורתו
רקע

לאחר מכירת יוסף ומינויו למשנה לפרעה מלך מצרים, ירדו יעקב ובניו למצרים, וקיבלו שם אדמה בארץ גושן עקב היותם רועי צאן והיות ארץ גושן מקום מרעה.
לאחר שבע עשרה שנה מירידת יעקב למצרים, בגיל 147, קרבו ימיו למות. הוא ברך את בני יוסף ואת בניו, וציווה את יוסף להעלות את עצמותיו לארץ ישראל, לקבורה במערת המכפלה.
מותו וקבורתו

וַיְכַ֤ל יַעֲקֹב֙ לְצַוֺּ֣ת אֶת־בָּנָ֔יו וַיֶּאֱסֹ֥ף רַגְלָ֖יו אֶל־הַמִּטָּ֑ה וַיִּגְוַ֖ע וַיֵּאָ֥סֶף אֶל־עַמָּֽיו׃
כשנפטר יוסף ציווה את רופאי מצרים לחנוט אותו. לאחר ארבעים יום של גמר החניטה ושלושים יום נוספים של בכי במצרים יוסף ביקש מפרעה לקיים את שבועתו לאביו להעלות את עצמותיו לארץ ישראל. כשפרעה אישר לו, יוסף עלה לקבור את אביו עם כל עבדי פרעה זקני ביתו וכל זקני ארץ מצרים וכל בית יוסף ואחיו ובית אביו חוץ מטפם וצאנם ובקרם שהשאירו בארץ גשן. הוא לקח עמו גם רכב ופרשים והמחנה היה "כבד מאד".
הם הגיעו עד גרן האטד שנמצא בעבר הירדן ועשו שם מספד גדול מאוד ואבל שבעה ימים. על שם המספד הזה הכנענים יושבי הארץ קראו את שם המקום "אבל מצרים".
לאחר ההספד בניו נשאו אותו לארץ כנען וקברו אותו במערת המכפלה שאברהם קנה לאחוזת קבר מעפרון החתי.
וַיִּשְׂא֨וּ אֹת֤וֹ בָנָיו֙ אַ֣רְצָה כְּנַ֔עַן וַיִּקְבְּר֣וּ אֹת֔וֹ בִּמְעָרַ֖ת שְׂדֵ֣ה הַמַּכְפֵּלָ֑ה אֲשֶׁ֣ר קָנָה֩ אַבְרָהָ֨ם אֶת־הַשָּׂדֶ֜ה לַאֲחֻזַּת־קֶ֗בֶר מֵאֵ֛ת עֶפְרֹ֥ן הַחִתִּ֖י עַל־פְּנֵ֥י מַמְרֵֽא׃
| ספר בראשית |
| --- | --- | --- |
| פרשת בראשית | בריאת העולם • תוהו ובוהו • רקיע • המים העליונים • בריאת אדם וחוה • אדם וחוה • פרייה ורבייה • גן עדן • נחש הקדמוני • חטא עץ הדעת • קללת האדם והאשה • עץ החיים • קין והבל • שירת למך • מעשה בני האלוהים |  |
| פרשת נח | תיבת נח • המבול • ברית הקשת • שבע מצוות בני נח • שכרות נח • תולדות בני נח • מגדל בבל |  |
| פרשת לך לך | מסע אברהם לארץ כנען • ירידת אברהם למצרים • פרידת אברהם ולוט • מלחמת ארבעת המלכים את החמישה • מלכי-צדק • ברית בין הבתרים • בריחת הגר ולידת ישמעאל • ברית המילה |  |
| פרשת וירא | ביקור המלאכים באוהל אברהם • מהפכת סדום ועמורה • לוט ובנותיו • ירידת אברהם לגרר • גירוש הגר וישמעאל • ברית אברהם ואבימלך • עקדת יצחק |  |
| פרשת חיי שרה | רכישת מערת המכפלה • מציאת אישה ליצחק • נישואי אברהם וקטורה • תולדות ישמעאל |  |
| פרשת תולדות | לידת יעקב ועשו • מכירת הבכורה • ירידת יצחק לגרר • הריב על הבארות • ברית יצחק ואבימלך • גנבת הברכות • בריחת יעקב מעשו |  |
| פרשת ויצא | חלום יעקב • נישואי יעקב עם רחל ולאה • לידת בני יעקב • מעשה הדודאים • בריחת יעקב מלבן • ברית יעקב ולבן |  |
| פרשת וישלח | מפגש יעקב ועשו • מאבק יעקב והמלאך • מעשה שכם ודינה • מעשה שמעון ולוי • קיום הנדר בבית אל • מות רחל וקבורתה • מעשה ראובן ובלהה • פרשת שמונת מלכי אדום |  |
| פרשת וישב | מכירת יוסף • מעשה יהודה ותמר • לידת פרץ וזרח • יוסף ואשת פוטיפר • חלומות שר המשקים ושר האופים |  |
| פרשת מקץ | חלומות פרעה • ירידת אחי יוסף למצרים |  |
| פרשת ויגש | התוודעות יוסף לאחיו • ירידת יעקב למצרים • מכירת ארץ מצרים לפרעה |  |
| פרשת ויחי | שבועת יוסף ליעקב • ברכת אפרים ומנשה • ברכת יעקב לבניו • מות יעקב וקבורתו |  |
| דמויות מרכזיות | אדם וחוה • קין והבל • נח • אברהם ושרה • לוט • הגר וישמעאל • יצחק ורבקה • עשו • יעקב רחל ולאה • בלהה וזלפה • ראובן • שמעון • לוי • יהודה • תמר • יששכר • זבולון • דן • נפתלי • גד • אשר • יוסף • בנימין |  |
ספר בראשית • ספר שמות • ספר ויקרא • ספר במדבר • ספר דברים
מוטיב (מוזיקה)

בסימפוניה החמישית של בטהובן, המוטיב המרכזי מורכב משלושה תווים קצרים זהים, ולאחריהם אחד ארוך שנמוך מהם בטרצה קטנה. ‏האזנהקובץ:Beet5mov1bars1to5.ogg‏Ⓘ‏
המוטיב שבתמונה מופיע ביצירות רבות של באך, ובין היתר בפרקים הראשונים של הקונצ'רטו הברנדנבורגי השלישי ושל הקונצ׳רטו הברנדנבורגי השישי ‏האזנהקובץ:Bach - Brandenburg motive.mid‏Ⓘ‏
במוזיקה, מוטיב הוא רצף של תווים, של תבנית מוזיקלית או של קטע מוזיקלי קצר שיש לו חשיבות מיוחדת לאופי של יצירה מוזיקלית. מוטיב הוא היחידה הקטנה ביותר של היצירה שמרכיבה את הנושא שלה ומקנה לה זהות ייחודית. מוטיב עשוי להיות בעל היבטים הרמוניים, מלודיים או קצביים והוא היחידה המבנית הקטנה ביותר שהיא בעלת זהות כרעיון מוזיקלי. המלחין אנטון וברן הגדיר מוטיב כ- "החלקיק העצמאי הקטן ביותר ברעיון מוזיקלי", שניתן לזהות באמצעות חזרות על המוטיב בשינויים קלים. המלחין האוסטרי ארנולד שנברג הגדיר מוטיב כ- "יחידה המכילה תכונה אחת או יותר של מרווח וקצב שנוכחותם נמצאת בשימוש מתמיד לאורך כל היצירה".
שימוש

מוטיבים משמשים לבניית מלודיות ונושאים, ולהלחנת קטעים. מוטיבים משמשים ליצירת נושא משותף ליצירה מוזיקלית ותורמים להרגשת השלמות שלה. מוטיבים חשובים במיוחד בקטעי הפיתוח של סונטות כולל פרקים בצורת סונטה בסימפוניות, רביעיות מיתרים וכו'. ניתן לראות שורשים של התפתחות מוטיבים בסונאטות המקלדת של סקרלטי ובצורת הסונאטה של היידן ושל מוצרט. שימוש נרחב במוטיבים נעשה ביצירותיו של בטהובן. דוגמה קלאסית ומפורסמת לשימוש במוטיב היא "מוטיב הגורל" - תבנית של שלושה תווים קצרים ולאחריהם אחד ארוך. המוטיב פותח את הסימפוניה החמישית, ומופיע שוב לאורך כל היצירה בתמורות שונות ומגוונות.
סוגים

מוטיבים מתחלקים לשני סוגים - מוטיב הרמוני, ומוטיב מלודי. מוטיב הרמוני הוא סדרת אקורדים המוגדרת באופן מופשט, כלומר ללא התייחסות למנגינה או לקצב. מוטיב מלודי הוא רצף מלודי שקובע את אורך התווים שיופיעו על רצף זמן, ואת גובהם. מוטיב קצבי הוא המונח המציין נוסחה קצבית אופיינית.
מוטיב שקשור תמתית לאדם, למקום או לרעיון נקרא לייטמוטיב. לעיתים נעשה שימוש בסוג מיוחד של מוטיב, שנקרא קריפטוגרמה מוזיקלית (אנ'), שהוא מוטיב מלודי שמשתמש בקשר בין תווים לבין אותיות כדי לייצר מנגינה שקשורה למילים או לשמות. דוגמה למוטיב כזה היא מוטיב BACH.
ראו גם

מוטיב (אמנות חזותית)
מוטיב (ספרות ואמנות)
ריף (מוזיקה)
הערות שוליים

↑  White (1976), p. 30.
1 2 3  Samuel Chase, What Is A Motif In Music? | HelloMusicTheory, https://hellomusictheory.com/ (באנגלית בריטית)
↑  Webern (1963), pp. 25–26. Cited in Campbell, Edward (2010). Boulez, Music and Philosophy, p. 157. ISBN 978-0-521-86242-4.
↑  Neff (1999), p. 59. Cited in Campbell (2010), p. 157.
↑  Willi Apel, Ralph Daniel Washington, The Harvard brief dictionary of music, Washington square press, 1991
1 2  Motive (Motif) | Music Appreciation, courses.lumenlearning.com
| --- | --- |
בקרת זהויות :  NKC: ph138527
מוראד עריף

| --- | --- |

 לידה:  27 בספטמבר 1981 (בן 43) סומגאיט, הרפובליקה הסובייטית הסוציאליסטית של אזרבייג'ן 
 מוקד פעילות:  אזרבייג'ן 
 תקופת הפעילות:  מ-2002 
 סוגה:  דאנס-פופ, מוזיקת היפ הופ, ג'אז 
 סוג קול:  טנור 
 
מוראד עריף (באזרית: Murad Arif; נולד ב-27 בספטמבר 1981 בסומגאיט, אזרבייג'ן) הוא מלחין וזמר אזרי.
בין השנים 1987–1998 סיים את לימודיו התיכוניים ולאחר מכן סיים תואר ביחסים כלכליים בינלאומיים באוניברסיטה הכלכלית של אזרבייג'ן.
קריירה

מוראד עריף החל לכתוב שירים בשנת 2008. בנוסף למוזיקה, הוא גם מחבר את המילים לשיריו.
בשנים 2002 - 2005 עבד כדי ג'יי בתחנת 'רדיו חלל'. משנת 2005 ועד 2007 ב-ITV ורדיו İTV. שימש כאחד הפרשנים הראשיים באירוויזיון 2006. בשנים 2007 - 2008 עבד כעורך בהפקה של M - Group. משנת 2008 עד 2010 שימש כמנהל המוזיקלי, מנהל השידורים ומנחה במספר פרויקטים ב-LiderTV.
הוא מחבר שירים עבור זמרים ומבצעים אזרים פופולריים כמו נטוון חביבי, אלנארה חלילובה, אגיון קיזימובה, איאז גאסימוב, כיאם ניסנוב, סידה אלקפרזאדה, ומשמש גם כמפיק המוזיקלי של כיאם ניסנוב.
בשנת 2009, הגיע שירו "Sevdiyini soyle" ("הודה באהבה") בביצועו של נטוון חביבי, למקום הראשון בתחרות "Baki Geceleri" ("לילות באקו").
בשנת 2011 ייצג הזמר נטוון חביבי את אזרבייג'ן בתחרות שירים של מבצעים צעירים מארצות דוברות טורקית "טורקצביזון מוזיק פסטיבל 2011" שהתקיימה בעיר דניזלי עם שירו של מוראד "טיירר" ("מטוסים"). באותה שנה נכלל שירו "איסטנבול" באלבום "Bosphorus night −4" ("לילות בוספורוס", המהדורה הרביעית) בטורקיה על ידי הדי ג'יי הטורקי הפופולרי סואט אטשדאגי, שכלל גם רמיקסים לשירים של כוכבי פופ טורקיים מפורסמים.
הערות שוליים

↑  Мурад Ариф: «Мечтаю сказать в следующем году — Welcome Europe»
↑  Мурад Ариф: «У меня для Севды Алекперзаде есть еще много „сумасшедших“ идей»
↑  Итоги музыкального конкурса «Бакинские ночи» оказались весьма неожиданными
↑  Türkçevizyon-2011 пройдет в Денизли с 13 по 18 июня
↑  TÜRKÇEVIZYON MUSIC FESTIVAL PROGRAMME REVEALED
↑  Певица Натаван Хабиби заявит о себе в тюркском мире (אורכב 02.08.2011 בארכיון Wayback Machine)
↑  Песня «İstanbul» композитора Мурада Арифа принесла невиданный успех в Турции (אורכב 10.08.2011 בארכיון Wayback Machine)
| --- | --- |
בקרת זהויות :  MusicBrainz: 3004b4a8-8113-4981-9b77-f4c8a5bc4efe  VIAF: 311274841   WorldCat (עם VIAF): 311274841
מחברת התיג'אן

מחברת התיג׳אן הוא שמם של שני חיבורים בענייני דקדוק המקרא: מחברת התיג׳אן העברית ומחברת התיג׳אן הערבית.
מחברת התיג'אן העברית (הגדולה) היא חיבור כללי הדקדוק, הטעמים, הנקודות, וחוכמת לשון הקודש על כל חלקיו, אשר חיברו חכם יהודי תימני קדום בלשון הקודש בעילום שמו ופרטיו. מחברת התיג׳אן הערבית (הקטנה) עוסקת גם כן בדקדוק המקרא וכתובה בערבית יהודית.
בעבר, היו מי שייחסו את חיבור מחברת התיג'אן לרס"ג או לר' בניה הסופר אך כיום סבורים החוקרים שהם אינם המחברים. מחקירת מקורות יצירה זו עולה כי המחבר חי בתקופה משוערת בין סוף המאה ה-11 למאה ה-12, תקופת חיים מקבילה (לפחות בחלקה) לתקופת חייו של רד"ק, דקדקן ופרשן המקרא הידוע.
חיבור דקדוקי זה היה נמצא בראשו של כל תאג' (כתר תורה) אשר נכתב בתימן, כחלק בלתי נפרד ממנו, למטרת לימוד חוכמת הדקדוק וכהוראות הקריאה המדויקת בתורה. מנהג זה נמשך עד להגעת ספרי הדפוס אשר מיעטו את הצורך בכתבי היד וכך נעלם בהדרגה ספר יסוד זה מעיני הציבור הרחב.
חיבור דקדוקי זה היה נפוץ מאוד בתימן ולא יצא מגבולותיה במשך כ-700 שנים. המחברת העברית נדפסה לראשונה במלואה בשנת 1870 בצרפת על ידי המזרחן יוסף דרנבורג בתוספת מעט הערות ומראי מקום. על בסיס מהדורה זו נדפסה המחברת בישראל בשנת תשכ"א.
המחברת הערבית נדפסה בלייפציג על ידי אדולף נויבאואר בשנת 1891.
לקריאה נוספת

אבשלום קור, מחברת התיג'אן העברית (ספר הדקדוק המסורתי של יהודי תימן): מקורותיה וזיקתה אליהם ויחסה למסורת תימן ולכלל המסורות העבריות, עבודת מוסמך, אוניברסיטת תל אביב, 1980.
יוסף דרנבורג, ספר מחברת התיגאן: למחקר ולמדע, תשכ"א.
אילן אלדר, טיבן של מחברות התיג׳אן מתימן ומקורותיה של המחברת העברית, מסורות ב (תשמ״ו), עמ' 19–29.
אבישי מרחבי, מחברת התיג'אן המבוארת, עבודת מחקר מקיפה על המחברת העברית (הגדולה) ומקורותיה, תשע"ה.
הערות שוליים

↑  בלשון יהודי תימן תאג' ("תאג'" בערבית: כתר, שהוא כינוי לכתב יד של התנ"ך), תיג׳אן ברבים, הם ספרי תנ"ך מנוקדים ומוטעמים; מחברת התיג'אן – חיבור על ספרי המקרא האלו.
↑  למשל ר' יעקב ספיר בספרו "מסע תימן" פרק יא (התנועות והנגינות): "ובספרי תנ"ך כ"י (תאג') שלהם יש ספר דקדוק קצר, כמו הקדמה לתנ"ך, ונקרא "מחברת התיג'אן") שם מחברו לא נדע. אך ישן נושן הוא, והעתקתיו אלי ומצאתיו ישן מלא חדש, מעט המחזיק את המרובה. רוב כללי הדקדוק וחלופי המלות והאותיות והתנועות זה בזה ובינת המקרא על עומק הפשט כדרך הראשונים. ובאיזה דברים צריך ביאור רחב. ואחרי בִּנוֹתי בו, ידעתי בעדים נאמנים שהוא מרב סעדיה גאון. ואם יגזור ה' בחיים אוציאנו לאור עיני כל ישראל, ואור חדש על הדקדוק יהיל."
↑  Joseph Derenbourg, Manuel du lecteur, d'un auteur inconnu : publié d'après un manuscrit venu du Yémen et accompagné de notes, Paris: Imprimerie nationale, 1871
↑  Neubauer, Adolf, Petite Grammaire Hébraïque Provenant de Yemen, Texte Arabe Publíe d'Après les Manuscrits Connus, Leipzig: O. Harrassowitz, 1891
אווה לונגוריה

| --- | --- |

אווה לונגוריה, 2006
 לידה:  15 במרץ 1975 (בת 49) קורפוס כריסטי, טקסס, ארצות הברית
 מדינה:  ארצות הברית 
 תקופת הפעילות:  מ-1999
 עיסוק:  שחקנית, מפיקה, במאית, אשת עסקים
 מקום לימודים:  אוניברסיטת טקסס A&M-קינגסוויל  אוניברסיטת מדינת קליפורניה  תיכון רוי מילר  אוניברסיטת טקסס A&M 
 בן או בת זוג:  חוסה אנטוניו באסטון (2016–?) 
 פרסים והוקרה:  2 פרסי גילדת שחקני המסך
 http://www.evalongoria.com
 פרופיל ב-IMDb
 
אווה ז'קלין לונגוריה (באנגלית: Eva Jacqueline Longoria; נולדה ב-15 במרץ 1975) היא שחקנית, מפיקה, במאית ואשת עסקים אמריקאית. היא מוכרת בעיקר בשל השתתפותה בסדרת הטלוויזיה "עקרות בית נואשות" בתור גבריאל סוליס. לונגוריה זכתה בשני פרסי גילדת שחקני המסך והייתה מועמדת לפרס גלובוס הזהב.
ביוגרפיה

לונגוריה נולדה בקורפוס קריסטי שבטקסס, להורים ממוצא מקסיקני אמריקאי. יש לה ארבע אחיות גדולות, והגדולה ביותר, ליזה, סובלת מתסמונת דאון. חונכה כרומית-קתולית. למדה באוניברסיטת "A&M קינסוויל" בטקסס וקיבלה תעודת בוגר של לימודי מדע בתחום החקר של המכניקה והאנטומיה של השרירים (קינסיולוגיה). ב-1998 השתתפה בתחרות מלכת היופי של קורפוס קריסטי וזכתה. אחרי סיום הלימודים השתתפה בתחרות כישרונות שהביאה אותה ללוס אנג'לס, שם אותרה על ידי סוכן תיאטרון שהחתים אותה על חוזה.
קריירה > משחק

היא שיחקה באופרת הסבון המצליחה "היפים והאמיצים" ולאחר מכן באופרת הסבון "בית חולים כללי". בנוסף שיחקה גם בסדרות "בוורלי הילס 90210" ו"צעירים חסרי מנוח". בשנת 2004 קיבלה את פרסומה העיקרי כגבריאל סוליס בסדרת הקאלט "עקרות בית נואשות" עד לשנת 2012 למשך 8 עונות. בקולנוע, שיחקה בסרט "על גופתה המתה" ובסרטים שיצאו בשנת 2008, "Foodfight!" ו-"Lower Learning". בשנת 2013 גילמה את עצמה בקומדיה "בעולם שבו..." בבימויה של לייק בל בשנת 2014 שיחקה בסדרה ״ברוקלין תשע תשע״ בתור סופיה.
בשנת 2015 כיכבה בפקיד הראשי של אנה סופיה קלדרון בסיטקום "טלנובלה" ברשת NBC לצדם של ג'נקרלוס קנלה ואמורי נולסקו.
בשנת 2017 התארחה בעונה השלישית של סדרת הדרמה "אימפריה" ברשת פוקס בתפקיד שרלוט פרוסט לצד טרנס הווארד וטראג'י פ. הנסון.
בשנת 2019 שיחקה והפיקה את סדרת הטלוויזיה "גרנד הוטל" לרשת ABC, אשר מבוסס על סדרת טלוויזיה ספרדית באותו שם. לונגוריה גם ביימה פרק מתוך הסדרה.
בשנת 2023 שיחקה בדרמת ההתבגרות "ארי ודנטה מגלים את סודות היקום" (אנ') המבוסס על הרומן באותו שם (אנ') מ-2012 מאת הסופר בנג'מין אלירה סאיינז (אנ').
קריירה > אחר

לונגוריה זכתה בתואר האישה היפה ביותר באמריקה. בינואר 2014, מגזין "מקסים" בחר אותה לאשת השנה. לונגוריה מופיעה על דרך קבע במגזינים ובכתבי עת בצמרת הנשים היפות בהוליווד. משנת 2006, מנחה לונגוריה בכל שנה את טקס הפרסים אלמה (ALMA Awards).
לונגוריה עוסקת לא מעט גם בתחום הקולינריה. במרץ 2008 פתחה מסעדה בשדרות הוליווד בשותפות עם השף טוד אנגליש, שם המסעדה הוא באסו (נשיקה, בספרדית).
בסוף 2010 פתחה מסעדה נוספת בלאס וגאס יחד עם מספר משקיעים נוספים. ללנגוריה בעלות של 32 אחוז מהמיזם. ביולי 2011 הורה בית המשפט לפשיטות רגל ללנגוריה להופיע בלאס וגאס באוגוסט כדי להיבדק על כספי המסעדה שהחלה בהליך פשיטת רגל. כמו כן הוציאה ספר בישול, ב-2011 הוציאה את ספר בשם "המטבח של אווה", בישול באהבה למשפחה והחברים והשתתפה בעוד מספר פרויקטים קולינריים בין היתר עם השף מייקל סימון.
מעבר לכך מתעסקת הרבה גם באופנה, בשנת 2015 הודיעה שחברה עם יצרנית כלי הספורט "Sunrise Brands" כדי ליצור קולקציית נשים שתושק בסתיו 2016.
במרץ 2017 השיקה קולקציית בגדים באתר הרשמי שלה.
עבודת צדקה

בשנת 2006, הקימה לונגוריה את עמותת "הגיבורים של אווה" ("Eva's Heroes"), העוזרת למבוגרים ולילדים עם צרכים מיוחדים. בנוסף, היא דוברת לאומית לעמותה "הורים נגד הסרטן" ועמותות נוספות. יש לה עמותה הנקראת "העמותה של אווה לונגוריה" (The Eva Longoria Foundation), העוזרת ללטיניות בארצות הברית לבנות עתיד טוב יותר להן ולמשפחותיהן, דרך חינוך. כחלק מכך, השתתפה ב-2012 ותמכה בבחירתו מחדש של ברק אובמה.
חיים אישיים

לונגוריה הייתה נשואה לשחקן טיילר כריסטופר בין השנים 2002–2004.
נישאה ב-7 ביולי 2007 לכדורסלן טוני פארקר. בנובמבר 2010, הגישה לונגוריה בקשת גירושין מפארקר, מכיוון שגילתה שהוא בוגד בה. בינואר 2011 הושלם תהליך הגירושין. כעבור שנים אמרה "לא הבנתי את זה בזמנו עם טוני, אבל הפכתי את עצמי לגרסה שלי לעקרות בית נואשות".
ב-13 בדצמבר 2015 הודיעה לונגוריה על אירוסיה לאיש העסקים המקסיקני חוסה אנטוניו "פפה" באסטון פאטיניו, בעלי ערוץ טלוויזיה מקומית וחברת מדיה גדולה באמריקה הלטינית. הזוג התחתן במקסיקו ב-21 במאי 2016. ביוני 2018 ילדה את בנה הבכור.
פילמוגרפיה > סרטים

| שנה | כותרת | תפקיד | הערות |
| --- | --- | --- | --- |
| 2003 | Snitch'd | גבי |  |
| 2004 | Señorita Justice | הבלשית רוזלין מרטימז |  |
| 2004 | Carlita's Secret | קרליטה / לקסוס |  |
| 2005 | זמנים קשים | סילביה |  |
| 2006 | המאבטח | ג'יל מארין |  |
| 2007 | אשת החלומות | קונסואלה קנטרוב |  |
| 2008 | על גופתה המתה | קייט ספנסר |  |
| 2008 | השכלה נמוכה | רבקה סיברוק |  |
| 2010 | אי הנשים | רוסלבה |  |
| 2011 | שירות המתנות החשאי של ארתור | צ'יף דה סילבה | דיבוב |
| 2012 | לתפארת | טוליטה גורוסטיאטה |  |
| 2012 | מלחמת אוכל! | ליידי איקס | דיבוב |
| 2012 | פורעי החוק | קלסט מרטין |  |
| 2012 | Crazy Kind of Love | מריון |  |
| 2012 | A Dark Truth | מיה פרנסיס |  |
| 2013 | בעולם שבו.. | בתפקיד עצמה |  |
| 2013 | Out of the Blue | דיאנה |  |
| 2014 | פרונטרה | פולינה רמירז |  |
| 2015 | Any Day | ג'ולין |  |
| 2015 | חזיונות | איילין |  |
| 2016 | אומנות הרכב | גלוריה אלוורז |  |
| 2018 | נשוי בהפתעה | תרזה |  |
| 2018 | חיי כלב | גרייס |  |
| 2019 | דורה והעיר האבודה | אלנה, אמא של דורה |  |
| 2020 | האהבה של סילביה | כרמן |  |
| 2021 | בייבי בוס 2: עסק משפחתי | קרול טמפלטון |  |
| 2022 | Unplugging | ג'נין דוורסון |  |
| 2023 | Tell It Like a Woman | אנה |  |
| 2023 | חריף אש |   | במאית |
| 2023 | ארי ודנטה מגלים את סודות היקום | סולדד קווינטאנה |  |
| 2025 | Alexander and the Terrible, Horrible, No Good, Very Bad Road Trip | ואל גרסיה |  |
| TBA | All-Star Weekend | אסיה |  |
| TBA | Oh. What. Fun. |  |  |
| TBA | Christmas Karma |  |  |
| TBA | Dead Guy |  |  |
| TBA | Un Cuento de Circo & A Love Song | אנג'לה |  |
| TBA | 24-7 |  | גם במאית |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2000 | בוורלי הילס 90210 | דיילת מס' 3 | פרק: "I Will Be Your Father Figure" |
| 2000 | בית חולים כללי | הכפילה של ברנדה ברט | פרק אחד |
| 2003–2001 | צעירים חסרי מנוח | איזבלה ברנה | תפקיד קבוע |
| 2004–2003 | רשתות אל.איי. | הבלשית גלוריה דורן | תפקיד קבוע (10 פרקים) |
| 2004 | The Dead Will Tell | ג'יני | סרט טלוויזיה |
| 2012–2004 | עקרות בית נואשות | גבריאל סוליס | תפקיד קבוע (180 פרקים) |
| 2005 | סאטרדיי נייט לייב | מנחה | פרק 31.6: "Eva Longoria / קורן" |
| 2006 | ג'ורג' לופז | ברוק | פרק: "George Vows to Make Some Matri-Money" |
| 2008 | ילדי בית החולים | הבוסית החדשה | פרק 1.10 |
| 2009 | המבצר | בתפקיד עצמה | בגרסה הצרפתית, עונה 19 פרק 1 |
| 2013 | Welcome to the Family | אנה נונז | לצד השחקן ריקרדו אנטוניו צ'ווירה |
| 2013 | משפחת סימפסון | איזבל (דיבוב) | פרק: "The Kid Is All Right" |
| 2013–2014 | !Mother Up | רודי וילסון (דיבוב) | תפקיד ראשי (13 פרקים) |
| 2014-2015 | ברוקלין תשע-תשע | סופיה פרז | 4 פרקים (שתי עונות) |
| 2015-2016 | טלנובלה | אנה סופיה קלדרון | תפקיד ראשי (11 פרקים) |
| 2016 | עוזרות בית נחושות | בתפקיד עצמה | פרק: "Once More Unto the Bleach" |
| 2017 | Decline and Fall | מרגוט בסט-צ'טווינד | מיני-סדרה |
| 2017 | אימפריה | שרלוט פרוסט | 3 פרקים. |
| 2018 | ג'ין הבתולה | בתפקיד עצמה | פרק 75 |
| 2019 | גרנד הוטל | ביאטריז | 3 פרקים; גם מפיקה |
| 2022 | Gordita Chronicles |   | במאית הפרק: "Claudia Forestieri" |
| 2024 | רק רוצחים בבניין | עצמה |  |
הערות שוליים

↑  וואלה! סלבס‏, אווה לונגוריה אמא לבייבי ראשון, באתר וואלה, 20 ביוני 2018
| --- | --- |
בקרת זהויות :  PLWABN: 9810628168005606  BNE: XX4762952  BnF: cb15589954z (data)  GND: 142429023  ISNI: 0000 0001 1772 7298  LCCN: no2005108199  MusicBrainz: 8462c58d-6f22-4ede-964d-aba80c89e48f  NKC: js20070216011  SUDOC: 124062199  VIAF: 84261437   WorldCat (עם VIAF): 84261437
מוניבה מזארי

| --- | --- |

 לידה:  3 במרץ 1987 (בת 37) Rahim Yar Khan, פקיסטן 
 מדינה:  פקיסטן 
 פרסים והוקרה:  100 נשים (BBC) (2015) 
 www.munibamazari.com
 
מוניבה מזארי (באורדו: منیبہ مزاری; נולדה ב-3 במרץ 1987) היא אמנית, דוגמנית, פעילה חברתית, דוברת מוטיבציה, זמרת, ומארחת טלוויזיה פקיסטנית. היא משתמשת בכיסא גלגלים בשל פציעות שנגרמו בתאונת דרכים כשהייתה בת 21, והיא הדוגמנית הפקיסטנית הראשונה בכיסא גלגלים. היא גם השגרירה הלאומית של ארגון האו"ם לקידום נשים - פקיסטן.
תחילת דרכה

מזארי היא ממוצא בלוצ'י. ב-2007, היא הייתה בתאונת דרכים, בה ספגה פציעות מרובות, כולל פגיעה לחוט השדרה אשר הותירה אותה משותקת. מזארי המשיכה בקריירה שלה בדוגמנות גם אחרי פציעתה, ובנוסף לפעילות החברתית והפילנתרופית שהיא משקיעה בה, היא הקימה מותג אמנותי בשם Muniba's Canvas, אשר ססמתו היא "תנו לקירות ללבוש צבע".
קריירה

מזארי משרתת כשגרירת פקיסטן בארגון האו"ם לקידום והעצמת נשים, וגם משמשת כדוברת להעלאת מוטיבציה בכנסים ופורומים. הביקוש לדוברות שלה פרח לאחר שנבחרה כאחת הנואמות באירוע TEDx איסלאמאבאד. היא הייתה אחת משתי פקיסטניות שנכללו ברשימת "100 הנשים מעוררות ההשראה" של ה-BBC לשנת 2015. היא לעיתים משמשת כמגישת חדשות בערוץ PTV. בנוסף, היא הדוגמנית-דוברת של חברת הספרות ותכשירי השיער Toni&Guy בפקיסטן. היא נכללה ברשימת פורבס "30 מתחת ל-30" ב-2016.
מחלוקות

מזארי מצאה עצמה במרכז מחלוקת ציבורית, לאחר שהואשמה בגנבת קניין רוחני של אמנית אחרת, ליילה באיג.
תנועת זכויות הנכים של פקיסטן הרחיקה עצמה ממזארי, שהייתה פעילה בה. על פי מוחמד אטיף שייח', הנשיא ארגון STEP (לקידום אנשים עם מוגבלויות), "מוניבה מציגה דוגמה אמפתית כשגרירה. אנחנו לא רוצים לציין שמות או לעכב את מאמציה, אבל היא לא עושה שום דבר עבור תנועת הנכות, היא רק צוברת הון סימבולי בשל נכותה. היא מנסה למשוך תשומת לב באמצעות מודל הצדקה של נכות, שזה לגמרי לא נכון, ולא מה שנציג נכים צריך לעשות. היא לא צריכה להיות שגרירה של כל ארגון נכות, כי שגרירים שלנו צריכים לקדם את זכויותינו על בסיס שוויון, ולא על סמך רחמים. נכות היא חלק מאורח חיים מגוון, לא מאבק אמיץ."
הערות שוליים

↑  "Muniba Mazari – Courageous and hopeful in the face of disability". ARY News.tv.
↑  Hasan, Rabia; Haq, Farah. "Muniba Mazari, Unbroken". FUCHSIA. אורכב מ-המקור ב-2015-11-04. But, you know what?I am a Baloch girl, living in a country with no awareness on disability, a single mother
↑  "Inspiration on a wheelchair". The Frontier Post.com. 29 ביוני 2015. אורכב מ-המקור ב-2015-10-27. נבדק ב-2018-07-01. {{cite news}}:  (עזרה)
↑  "Up Close and Artsy with Muniba Mazari". Times of Youth.com. 3 באפריל 2015. {{cite web}}:  (עזרה)
↑  "Muniba Mazari accused of plagiarising another artist's work".
↑  "Disability Movement in Pakistan disassociates themselves from Muniba Mazari - The Express Tribune". The Express Tribune (באנגלית אמריקאית). 2017-12-10.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוניבה מזארי".
פיגוע הדקירה בבית הספר במאלמה (2022)

| --- | --- |

 תאריך:  21 במרץ 2022
 מקום:  בית הספר הלטיני, מאלמה, שוודיה
 קואורדינטות:  55°36′06″N 13°00′27″E﻿ / ﻿55.6017°N 13.0076°E﻿ / 55.6017; 13.0076
 סוג:  פיגוע דקירה
 נשק:  גרזן, סכין
 הרוגים:  2
 פצועים:  0
 מבצע:  פביאן וידאר סדרהולם
 he
 
פיגוע דקירה בבית הספר הלטיני מאלמה הוא פיגוע דקירה שיתרחש  בבית הספר הלטיני בעיר מאלמה שבשוודיה ב-21 במרץ 2022 בו תלמיד בן 18 רצח שתי מורות עם גרזן וסכין.
הפיגוע

ב-21 במרץ 2022, בסביבות השעה 17:10, פביאן סדרהולם, אשר היה באותה העת תלמיד בבית הספר הלטיני במאלמה, נכנס לבניין בית הספר ורצח את שתי המורות ויקטוריה אדסטרום ושרה בוק באמצעות גרזן וסכין.
בשעה 17:15 התקשר סדרהולם לשירותי החירום ודיווח כי הרג שתי מורות. בשעה 17:25 שוטרים הגיעו לראשונה לבית הספר ועצרו בהמשך את סדרהולם בקומה השלישית. הוא נשכב על הרצפה ולא התנגד למעצר.
שתי הקורבנות התגלו עם פציעות קשות, והם פונו מיד לבית החולים, שם נקבע מותם מאוחר יותר.
התוקף

פביאן וידאר סדרהולם (נולד ב-23 בדצמבר 2003) בן ה-18 זוהה כתוקף בפיגוע. בעת הפיגוע סדרהולם היה תלמיד בבית הספר הלטיני. לא היה לו עבר פלילי קודם והוא לא היה מוכר למשטרה לפני האירוע.
הליכים משפטיים

בספטמבר 2022 הואשם סדרהולם בשני סעיפי רצח והוא נידון למאסר עולם. בעקבות כך הוא הפך לנער הראשון בתולדות שוודיה שקיבל עונש כזה.
הערות שוליים

↑  "'Absolutely terrible': two women dead after violent incident at Malmö school". The Guardian (באנגלית בריטית). 2022-03-22. ISSN 0261-3077. נבדק ב-2023-11-01.
↑  Savage, Maddy (2022-03-26). "Malmo stabbing prompts soul-searching in Sweden". BBC News (באנגלית בריטית). נבדק ב-2023-11-01.
↑  "Malmö: Two women killed after violent attack at Swedish school". BBC News (באנגלית בריטית). 2022-03-22. נבדק ב-2023-11-01.
1 2  "Student jailed for life for murdering two teachers at school in Malmö". Euronews (באנגלית). 2022-09-08. נבדק ב-2023-11-01.
↑  "Swedish student given life for killing 2 teachers with ax". The Independent (באנגלית). 2022-09-08. נבדק ב-2023-11-01.
↑  Nord, Susanne (2022-09-08). "18-åringen döms till livstid för morden på Malmö latin". SVT Nyheter (בשוודית). נבדק ב-2023-11-01.
↑  "Swedish student given life sentence for killing teachers with axe". Oxford Mail (באנגלית). 2022-09-08. נבדק ב-2023-11-01.
מו שין

| --- | --- |

 לידה:  14 בפברואר 1927 Tongxiang City, הרפובליקה העממית של סין 
 פטירה:  21 בדצמבר 2011 (בגיל 84) 
 שם לידה:  孙璞 
 מקום לימודים:  האקדמיה לאומניות היפות של שאנגחאי 
 תחום יצירה:  ציור 
 הושפע על ידי:  לין פאנג-מיין 
 
מוּ שִׂין (בסינית: 木心, בפין-יין: Mù xīn) הוא שם העט של סוּן פּוּ (בסינית: 孙璞;‏ 14 בפברואר 1927 – 21 בדצמבר 2011) הוא צייר, משורר וסופר סיני. יצירתו מבטאת מסורות סיניות ומערביות גם יחד. שם העט שלו נובע מההגות הבודהיסטית ומשמעו: מחנך עם לב אמיתי.